CELEX: 32009D0180
Language: lt
Date: 1236729600000
Title: 2009/180/EB: 2009 m. kovo 11 d. Komisijos sprendimas dėl standarto EN 12312–9:2005 Orlaivių pagalbinė antžeminė įranga. Ypatingieji reikalavimai. 9 dalis. Konteinerių ir padėklų krautuvai nuorodos skelbimo ribojimo pagal Europos Parlamento ir Tarybos direktyvą 98/37/EB (pranešta dokumentu Nr. C(2009) 1551) (Tekstas svarbus EEE)

12.3.2009   
            
            
               LT
            
            
               Europos Sąjungos oficialusis leidinys
            
            
               L 67/85
            
         
      KOMISIJOS SPRENDIMAS
   
   2009 m. kovo 11 d.
   dėl standarto EN 12312–9:2005 „Orlaivių pagalbinė antžeminė įranga. Ypatingieji reikalavimai. 9 dalis. Konteinerių ir padėklų krautuvai“ nuorodos skelbimo ribojimo pagal Europos Parlamento ir Tarybos direktyvą 98/37/EB
   (pranešta dokumentu Nr. C(2009) 1551)
   (Tekstas svarbus EEE)
   (2009/180/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. birželio 22 d. Europos Parlamento ir Tarybos direktyvą 98/37/EB dėl valstybių narių įstatymų, susijusių su mašinomis, suderinimo (1), ypač į jos 6 straipsnio 1 dalį,
   atsižvelgdama į nuolatinio komiteto, įsteigto pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2), 5 straipsnį, nuomonę,
   kadangi:
   
               (1)
            
            
               Kai nacionalinis standartas, kuriuo į nacionalinę teisę perkeliamas darnusis standartas, kurio nuoroda buvo paskelbta Europos Sąjungos oficialiajame leidinyje, apima vieną ar daugiau Direktyvos 98/37/EB I priede nustatytų esminių sveikatos ir saugos reikalavimų, laikomasi prielaidos, kad pagal šį standartą sukonstruota mašina atitinka šiuos esminius reikalavimus.
            
         
               (2)
            
            
               Remdamasi Direktyvos 98/37/EB 6 straipsnio 1 dalimi Prancūzija pateikė oficialų protestą dėl Europos standartizacijos komiteto (CEN) 2005 m. kovo 21 d. priimto standarto EN 12312–9:2005 „Orlaivių pagalbinė antžeminė įranga. Ypatingieji reikalavimai. 9 dalis. Konteinerių ir padėklų krautuvai“, kurio nuoroda paskelbta Europos Sąjungos oficialiajame leidinyje
                   (3).
            
         
               (3)
            
            
               Vienas pagrindinių pavojų, susijusių su oro uosto konteinerių ir padėklų krautuvais – pavojus nukristi dirbant tam tikrame aukštyje ar kitoje padėtyje, kurioje operatoriai gali būti, dirbdami prie orlaivio krovinių skyriaus durų ir kraudami krovinius. Priemonės apsisaugoti nuo šio pavojaus turi būti veiksmingos, pritaikytos prie orlaivio formos ir turi nekenkti jam.
            
         
               (4)
            
            
               Išnagrinėjusi standartą EN 12312–9:2005, Komisija nustatė, kad jis neatitinka pagrindinio Direktyvos 98/37/EB I priedo 1.5.15 dalies sveikatos ir saugos reikalavimo dėl slydimo, užkliuvimo ir griuvimo rizikos ir pagrindinio šiame priede 1.1.2 dalies b punkte išdėstyto sveikatos reikalavimo, susijusio su saugos integravimo principais. Visų pirma, standarto 5.6 punkte „Traiškymas, lūžimas ir kritimas“ nenurodomas priemonių, skirtų apsisaugoti nuo kritimo nuo konteinerių ir padėklų krautuvų, pasirinkimas, forma, vieta ir konstrukcija, o tik pateikiama nuoroda į bendrąsias standarto EN 1915–1:2001 „Orlaivių pagalbinė antžeminė įranga. Bendrieji reikalavimai. 1 dalis. Pagrindiniai saugos reikalavimai“ specifikacijas, kuriose nurodoma įvairių rūšių apsauga, kuri gali būti taikoma.
            
         
               (5)
            
            
               Todėl saugos ir teisinio tikrumo tikslais kartu su standarto EN 12312–9:2005 nuoroda Europos Sąjungos oficialiajame leidinyje turėtų būti skelbiamas atitinkamas įspėjimas.
            
         
               (6)
            
            
               Valstybės narės turėtų įtraukti tokį įspėjimą skelbdamos nacionalinių standartų, kuriais į nacionalinę teisę perkeliamas standartas EN 12312–9:2005, nuorodą,
            
         PRIĖMĖ ŠĮ SPRENDIMĄ:
   1 straipsnis
   Standarto EN 12312–9:2005 „Orlaivių pagalbinė antžeminė įranga. Ypatingieji reikalavimai. 9 dalis. Konteinerių ir padėklų krautuvai“ nuoroda Europos Sąjungos oficialiajame leidinyje skelbiama, kaip nurodyta priede.
   2 straipsnis
   Valstybės narės, pagal Direktyvos 98/37/EB 5 straipsnio 2 dalį skelbdamos nacionalinio standarto, kuriuo į nacionalinę teisę perkeliamas darnusis standartas EN 12312–9:2005, nuorodą, kartu pateikia tokį patį įspėjimą, koks pateikiamas šio sprendimo priede.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2009 m. kovo 11 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 207, 1998 7 23, p. 1.
   
      (2)  OL L 204, 1998 7 21, p. 37.
   
      (3)  OL C 336, 2005 12 31, p. 12.
   
      PRIEDAS
      Darniųjų standartų pavadinimų ir nuorodinių žymenų skelbimas pagal Direktyvą 98/37/EB
      
                  ESO (1)
                  
               
               
                  Darniojo standarto nuorodinis žymuo ir antraštė
                  (ir pamatinis dokumentas)
               
               
                  Pirmą kartą paskelbta OL
               
               
                  Pakeisto standarto nuorodinis žymuo
               
               
                  Pakeisto standarto atitikties prielaidos atšaukimo data
                  (1 pastaba)
               
            
                  CEN
               
               
                  EN 12312–9:2005
                  Orlaivių pagalbinė antžeminė įranga. Ypatingieji reikalavimai. 9 dalis. Konteinerių ir padėklų krautuvai
               
               
                  2005 12 31
               
               
                  —
               
               
                   
               
            
                  
                              
                                 Įspėjimas.
                              
                           
                           
                              Šis skelbimas nėra susijęs su standarto 5.6 punktu, kurį taikant nelaikoma, kad standartas atitinka esminį Direktyvos 98/37/EB I priedo 1.5.15 dalyje nustatytą sveikatos ir saugos reikalavimą ir to priedo 1.1.2 dalies b punkte nustatytą reikalavimą.
                           
                        
            
                  1 pastaba
               
               
                  Paprastai atitikties prielaidos atšaukimo data – tai paskelbimo netekusiu galios data (angl. „dow“ – date of withdrawal), kurią nustato Europos standartizacijos organizacija, tačiau šių standartų naudotojų dėmesys atkreipiamas į tai, kad tam tikrais išimtiniais atvejais ši data gali būti ir kita.
               
            Pastaba:
      
                  —
               
               
                  visą informaciją apie esamus standartus gali suteikti Europos standartizacijos organizacijos arba nacionalinės standartizacijos įstaigos, kurių sąrašas pateikiamas Direktyvos 98/34/EB priede.
               
            
                  —
               
               
                  standartų nuorodų skelbimas Europos Sąjungos oficialiajame leidinyje nereiškia, kad standartai parengti visomis Bendrijos kalbomis.
               
            Daugiau informacijos apie darniuosius standartus rasite internete:
      http://europa.eu.int/comm/enterprise/newapproach/standardization/harmstds/
      
         (1)  ESO – Europos standartizacijos organizacija:
      
                  —
               
               
                  CEN: rue de Stassart/de Stassartstraat 36, 1050 Bruxelles/Brussel, Belgique/België, tél./tel. + 32 25500811; fax + 32 25500819 (http://www.cen.eu).